CELEX: 42019D0164
Language: bg
Date: 2019-02-01 00:00:00
Title: Решение (ЕС, Евратом) 2019/164 на представителите на правителствата на държавите членки от 1 февруари 2019 година за назначаване на двама съдии и на един генерален адвокат в Съда

4.2.2019   
               
               
                  BG
               
               
                  Официален вестник на Европейския съюз
               
               
                  L 32/7
               
            
         РЕШЕНИЕ (ЕС, Евратом) 2019/164 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
         от 1 февруари 2019 година
         за назначаване на двама съдии и на един генерален адвокат в Съда
         ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
         като взеха предвид Договора за Европейския съюз, и по-специално член 19 от него,
         като взеха предвид Договора за функционирането на Европейския съюз, и по-специално членове 253 и 255 от него,
         като взеха предвид Договора за създаване на Европейската общност за атомна енергия, и по-специално член 106а, параграф 1 от него,
         като имат предвид, че:
         
                     (1)
                  
                  
                     Мандатът на четиринадесет съдии и пет генерални адвокати в Съда изтече на 6 октомври 2018 г. Следва да се пристъпи към назначения за тези постове, които все още не са заети.
                  
               
                     (2)
                  
                  
                     Кандидатурата на г-н Christopher VAJDA беше предложена за поста на съдия в Съда. Кандидатурата на г-н Priit PIKAMÄE беше предложена за поста генерален адвокат в Съда.
                  
               
                     (3)
                  
                  
                     Във връзка с мандата на съдията, предложен от правителството на Обединеното кралство Великобритания и Северна Ирландия, г-н VAJDA, този мандат изтича на първата от следните две дати — 6 октомври 2024 г. или датата на оттегляне на Обединеното кралство от Европейския съюз. Освен това, мандатът на генералния адвокат изтича на 6 октомври 2024 г.
                  
               
                     (4)
                  
                  
                     Освен това съгласно членове 5 и 7 от Протокол №3 относно статута на Съда на Европейския съюз и след оставката на г-н Allan ROSAS, считано от 7 октомври 2019 г., в Съда следва да бъде назначен един съдия за остатъка от мандата на г-н Allan ROSAS, а именно до 6 октомври 2021 г.
                  
               
                     (5)
                  
                  
                     За освободения пост беше предложена кандидатурата на г-н Niilo JÄÄSKINEN.
                  
               
                     (6)
                  
                  
                     Комитетът, създаден с член 255 от Договора за функционирането на Европейския съюз, даде становище относно годността на посочените кандидати да упражняват функциите на съдия или генерален адвокат в Съда,
                  
               ПРИЕХА НАСТОЯЩОТО РЕШЕНИЕ:
         
            Член 1
            
               1.   Г-н Christopher VAJDA се назначава за съдия в Съда за периода от влизането в сила на настоящото решение до първата от следните две дати — 6 октомври 2024 г. или датата на оттегляне на Обединеното кралство от Европейския съюз.
            
            
               2.   Г-н Priit PIKAMÄE се назначава за генерален адвокат в Съда за периода от влизането в сила на настоящото решение до 6 октомври 2024 г.
            
            
               3.   Г-н Niilo JÄÄSKINEN се назначава за съдия в Съда за периода от 7 октомври 2019 г. до 6 октомври 2021 г.
            
         
         
            Член 2
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Брюксел на 1 февруари 2019 година.
            
               
                  Председател
               
               L. ODOBESCU